ПРИЛОЖЕНИЕ I КЪМ ПРОТОКОЛ 7
УВОДНИ ЗАБЕЛЕЖКИ КЪМ СПИСЪКА В ПРИЛОЖЕНИЕ II 
Забележка 1:
Списъкът определя условията, които трябва да бъдат изпълнени за всички продукти за да бъдат считани за достатъчно обработени или преработени по смисъла на член 6 от настоящия Протокол.
Забележка 2:
2.1. 	Първите две колони в списъка описват получения продукт. Първата колона посочва номера на позицията или главата от Хармонизираната система, а втората колона дава описанието на стоките, използвано в тази система за тази позиция или глава. За всеки запис в първите две колони е определено правило в колони 3 или 4. Когато в някои случаи номера от колона 1 е предшестван от “от” това означава, че правилата в колони 3 и 4 се прилагат само за част от позицията или главата, така както е описано в колона 2.
2.2. 	Когато няколко номера на позиции са групирани  в колона 1, или когато е посочен номер на глава и описанието на продуктите в колона 2 е дадено с общи понятия, съответните правила в колони 3 и 4 се прилагат за всички продукти, които в рамките на Хармонизираната система се класират в позициите на главата или в коя да е от позициите, групирани в колона 1.
2.3. 	Когато в този списък за различни продукти, включени в една и съща позиция, има различни правила, всяко тире съдържа описанието на тази част от позицията, която е обхваната от съответните правила по колони 3 и 4.
2.4 Когато за един запис в първите две колони е дадено правило както в колона 3, така и в колона 4, износителят може по избор да приложи или правилото, посочено в колона 3 или правилото, посочено в колона 4. Ако в колона 4 не е дадено правило, следва да бъде приложено правилото, посочено в колона 3.
Забележка 3
3.1 	Разпоредбите на член 6 от настоящия Протокол, касаещи продукти, придобили произход, които се използват в производството на други продукти, се прилагат, независимо дали този произход е бил придобит вътре в завода, където продуктите са били използвани или в друг завод в Договарящата се страна.
Пример:
Един мотор от позиция Nо 8407, за който правилото предвижда стойността на материалите без произход, които могат да бъдат използувани да не превишава 40 % от цената на производителя, е произведен от “други легирани стомани, грубо оформени чрез коване” от позиция Nо от 7224. 
Ако тази заготовка е била изкована в Договарящата се страна от блок без произход, тя вече е придобила характера на продукт с произход чрез прилагане на правилото от списъка за продуктите от позиция Nо от 7224. Заготовката може вече да бъде считана като продукт с произход при изчисляване стойността на двигателя, независимо дали тя е произведена в същият завод или в друг завод във въпросната Договаряща се страна. Стойността на стоманения блок без произход не трябва да се отчита при сумиране стойността на използваните материали без произход.
3.2 Правилото в списъка определя минималната степен на обработка или преработка която се изисква и извършването на по-голяма обработка или преработка също придава произход и, обратно, извършването на по-малка обработка или преработка не може да придаде произход. Следователно, ако едно правило предвижда, че материали без произход в определен стадий на производство, могат да бъдат използвани, използването на такива материали в по-ранен стадий е разрешено, а използването на такива материали в по-късен стадий не е.
3.3 	Без да се нарушават разпоредбите на Забележка 3.2, когато в правилото е използван израза “Производство от материали от всяка позиция”, тогава материали от всяка позиция(и) (дори материали със същото описание и позиция, като тази на продукта) могат да бъдат използвани, при условие, обаче, че са спазени специфичните ограничения, които също могат да се съдържат в това правило. Все пак, изразът “Производство от материали от всяка позиция, включително други материали от позиция Nо ...” или “Производство от материали от всяка позиция, с изключение на други материали от същата позиция, като тази на продукта” означава, че материали от всяка позиция(и) могат да бъдат използвани, с изключение на онези със същото описание, като това на продукта, така както е дадено в колона 2 в списъка.
3.4 	Когато едно правило в списъка определя, че един продукт може да бъде произведен от повече от един материал, това означава, че един или повече материали могат да бъдат използвани. То не изисква всички те да бъдат използвани.
Пример:
Правилото за тъкани от позиции по ХС 5208 до 5212 предвижда, че естествени влакна могат да бъдат използвани и, че химически материали, наред с другите материали, могат също да бъдат използвани. Това не означава, че и двата материала трябва да бъдат използвани; възможно да е бъде използван единият или другият или двата заедно.
3.5 	Когато едно правило в списъка определя, че един продукт трябва да бъде произведен от конкретен материал, условието, очевидно не ограничава използването на други материали, които поради естеството си не могат да изпълнят правилото. (Виж също Забележка 6.2 по-долу, свързана с текстила)
Пример:
Правилото за приготвени храни от позиция Nо 1904, което специално изключва използването на житни и на техни производни, не ограничава използването на минерални соли, химикали и други добавки, които не са житни продукти.
Все пак, това не се прилага към продукти, които независимо, че не могат да бъдат произведени от конкретен материал, посочен в списъка, могат да бъдат произведени от материал от същия вид в по-ранен стадий на производство.
Пример:
В случай на облекла от “от” Глава 62, произведени от нетъкани материали, ако за този клас артукили е разрешено само използването на прежди без произход, не е възможно да се започне от нетъкани платове, дори ако нетъканите платове нормално не могат да бъде направени от прежди. В такива случаи изходният материал нормално ще бъде в стадия на обработка, предшестващ преждата - това е стадия на влакна. 
3.6 Когато в някое правило от списъка са дадени два процента за максимална стойност на материали без произход, които могат да бъдат използвани, тези проценти не могат да бъдат сборувани. С други думи, максималната стойност на всички използвани материали без произход никога не може да превишава по-високия от дадените проценти. Освен това отделните проценти не трябва да бъдат превишавани по отношение на конкретните материали, към които се прилагат.    
Забележка 4:
4.1 	Терминът “естествени влакна”, използван в списъка се отнася за влакна, различни от изкуствени или синтетични влакна. Той е ограничен до стадиите преди извършване на преденето, включвайки отпадъци и, освен ако не е предвидено друго, включва влакната, които са били кардирани (щрайхгарни), пенирани (камгарни) или обработени по друг начин, но не предени.
4.2 	Терминът “естествени влакна” включва косми от конски опашки и гриви от позиция Nо 0503, коприна от позиции Nо 5002 и 5003, както и влакната от вълна, фините и грубите косми от позиции Nо 5101 до 5105, памучните влакна от позиции Nо 5201 до 5203 и другите растителни влакна от позиции Nо 5301 до 5305.
4.3 	Термините “предилна маса”, “химически материали” и “материали за производство на хартия” са използвани в списъка за да опишат материалите, некласиращи се в Глави 50 до 63, които могат да бъдат използвани за производството на изкуствени, синтетични или хартиени влакна или прежди.
4.4 	Терминът “синтетични или изкуствени щапелни влакна” е използван в списъка по отношение на синтетични или изкуствени кабели от нишки, щапелни влакна или отпадъци от щапелни влакна, от позиции Nо 5501 до 5507.
Забележка 5:
5.1 	Когато за даден продукт в списъка е направено препращане към тази забележка условията, посочени в колона 3 не се прилагат за отделните основни текстилни материали, използвани при производството на този продукт, които взети заедно представляват 10 % или по-малко от общото тегло на всички използвани основни текстилни материали. (Виж също забележки 5.3 и 5.4 по-долу).
5.2 Все пак, толерансът посочен в Забележка 5.1, може да бъде прилаган само за смесени продукти, които са произведени от два или повече основни текстилни материали.
Основни текстилни материали са следните:
- коприна,
- вълна,
- груби косми,
- фини косми,
- косми от конски опашки и гриви,
- памук,
- материали за производство на хартия и хартия,
- лен,
- коноп,
- юта и други растителни ликови влакна,
- сизал и други текстилни влакна от вида “Agave”,
- кокосово влакно, абака, рами и други растителни текстилни влакна,
- синтетични нишки,
- изкуствени нишки,
- електропроводими нишки,
- синтетични щапелни влакна от полипропилен,
- синтетечни щапелни влакна от полиестер,
- синтетични щапелни влакна от полиамид,
- синтетични щапелни влакна от полиакрилонитрил,
- синтетични щапелни влакна от полиимид,
- синтетични щапелни влакна от политетрафлуороетилен,
- синтетични щапелни влакна от полифенилен сулфид,
- синтетични щапелни влакна от поливинилхлорид,
- други синтетични щапелни влакна,
- изкуствени щапелни влакна от вискоза,
- други изкуствени щапелни влакна,
       - прежди от полиуретан, с полиетерни гъвкави сегменти, дори обвити,
- прежди от полиуретан, с полиестерни гъвкави сегменти, дори обвити,
- продукти от позиция 5605 (метализирани прежди), включвщи лента, състояща се от сърцевина от алуминиево фолио или сърцевина от пластмасов филм, дори покрит с алуминиев прах, с дебелина, непревишаваща 5 мм, скрепени чрез прозрачно или оцветено лепило между два пласта от пластмасов филм,
 - други продукти от позиция 5605.
Пример:
Прежда от позиция Nо 5205, изработена от памучни влакна от позиция Nо 5203 и синтетични щапелни влакна от позиция 5506 е смесена прежда. Поради това, синтетичните щапелни влакна, без произход, които не отговарят на правилата за произход (изискващи производство от химически материали или от предилна маса) могат да бъдат използвани до размер 10% от теглото на преждата.
Пример:
Вълнен плат от позиция Nо 5112, изработен от вълнена прежда от позиция Nо 5107 и синтетична прежда от щапелни влакна от позиция Nо 5509 е смесена тъкан. Поради това, синтетичната прежда, която не отговаря на правилата за произход (изискващи производство от химически материали или от предилна маса) или вълнената прежда, която не отговаря на правилата за произход (изискващи производство от естествени влакна, нещрайхгарни, нито камгарни, нито подготвени по друг начин за предене) или комбинация от двата вида прежди могат да бъдат използвани, при условие, че тяхното общо тегло не превишава 10 % от теглото на плата.
Пример:
Тъфтинг изделие от позиция Nо 5802, изработено от памучна прежда от позиция Nо 5205 и памучна тъкан от позиция Nо 5210 е смесен продукт само ако памучната тъкан сама по себе си е смесена тъкан, изработена от прежди, класиращи се в две самостоятелни позиции или ако използваните памучни прежди сами по себе си са смеси.
Пример:
Ако същото тъфтинг изделие е било произведено от памучна прежда от позиция Nо 5205 и синтетична тъкан от позиция Nо 5407, тогава очевидно, използваните прежди са два самостоятелни основни текстилни материала и тъфтинг изделието съответно е смесен продукт.
5.3 	В случай на продукти, включващи ”полиуретанови прежди, с полиетерни гъвкави сегменти, дори обвити”, този толеранс е 20% по отношение на тази прежда.
5.4 	В случай на продукти, включващи “лента, състояща се от сърцевина от алуминиево фолио или от сърцевина от пластмасов филм, дори покрит с алуминиев прах, с дебелина непревишаваща 5 мм, слепени чрез лепило между два пласта от пластмасов филм”, този толеранс е 30 % по отношение на тази лента. 
Забележка 6:
6.1 	Когато в списъка е направено препращане към тази забележка, текстилни материали, (с изключение на хастарите и помощните шивашки тъкани) които не отговарят на правилото, определено в колона 3 за въпросния конфекциониран продукт, могат да бъдат използвани, при условие, че се класират в позиция, различна от тази на продукта и че тяхната стойност не превишава 8 % от цената на производител за продукта.
6.2 	Независимо от разпоредбите на Забележка 6.3, материалите, които не се класират в Глави 50 до 63 могат да бъдат използвани свободно в производството на текстилни продукти, дори и да съдържат текстилни материали.
Пример:
Ако едно правило в списъка предвижда за определен текстилен артикул, (като панталони), да бъде използвана прежда, това не забранява използването на метални артикули, като копчета, защото копчетата не са класирани в Глави 50 до 63. По същата причина, то не забранява използването на ципове, независимо, че циповете обикновено съдържат текстил.
6.3 	Когато се прилага процентно правило, стойността на материалите, които не се класират в Глави 50 до 63 трябва да бъдат отчетени при изчисляване на стойността на вложените материали без произход.
Забележка 7:
7.1 За целите на позиции Nо Nо от 2707, 2713 до 2715, от 2901, от 2902 и от 3403, “специфичните процеси” са следните:
      (а) вакуумна дестилация;
      (б) редестилация чрез процес на дълбоко фракциониране;
      (в) крекинг;
      (г) риформинг;
      (д) екстракция чрез селективни разтворители;
      (е) обработка, състояща се от следните операции: обработка с концентрирана сярна киселина, с олеум, или със серен анхидрид; неутрализация чрез алкални агенти; обезцветяване и пречистване с естествена активна глина, с активирана глина, с активен въглен или боксит;
      (ж) полимеризация;
      (з) алкилиране;
      (и) изомеризация.
7.2 За целите на позиции NоNо 2710, 2711 и 2712, “специфични процеси” са следните:
(а) вакуумна дестилация;
(б) редестилация чрез процес на дълбоко фракциониране;
(в) крекинг;
(г) риформинг;
(д) екстракция чрез селективни разтворители;
(е) обработка, състояща се от следните операции: обработка с концентрирана сярна киселина, с олеум, или със серен анхидрид; неутрализация чрез алкални агенти; обезцветяване и пречистване с естествена активна глина, с активирана глина, с активен въглен или боксит;
(ж) полимеризация;
(з) алкилиране;
(и) изомеризация;
(к) десулфуризация с водород, само по отношение на тежките масла, попадащи в позиция Nо от 2710, водеща до намаляване най-малко с 85% на съдържанието на сяра в обработваните продукти (метод ASTM D 1266 – 59 T);
(л) депарафинизация по начин, различен от филтруването, само по отношение на продуктите, попадащи в позиция Nо 2710;
(м) обработка с водород, различна от десулфуризацията, само по отношение на тежките масла, попадащи в позиция Nо от 2710, при която водородът участва активно в химическа реакция, осъществена при налягане по-високо от 20 bar и при температура по-висока от 250 градуса С с помощта на катализатор. Довършителната обработка с водород на смазочните масла от позиция Nо от 2710, целяща подобряване на цвета или на стабилността (например хидроочистка или обезцветяване) не се счита за специфичен процес;
(н) атмосферна дестилация, само по отношение на мазутите, попадащи в позиция Nо от 2710, при условие, че тези продукти при дестилация по метод ASTMD86, при 300 градуса С дестилират по-малко от 30 обемни % (включително загубите);
(о) обработка чрез електрически ток с висока честота, само по отношение на тежките масла, от позиция Nо от 2710, различни от газьолите и мазутите;
(п) обезмасляване чрез фракционна кристализация, само по отношение на суровите продукти (ралични от вазелин, озокерит, лигнитен восък, торфен восък, парафин, съдържащ тегловно по-малко от 0,75 % масло) от позиция от 2712.
7.3 За целите на позиции NоNо от 2707, 2713 до 2715, от 2901, от 2902 и от 3403, прости операции като почистване, преливане, обезсоляване, водно сепариране, филтриране, оцветяване, маркиране, получаване на определено сярно съдържание в резултат на смесване на продукти с различно сярно съдържание, всяка комбинация от тези или подобни операции не придават произход.